tomron87/hebrew-wikipedia-sentences-corpus huggingface dataset:
נובה פריים מספרת לקוויל כי אביו הוא חייזר, ורוקט שם ענף מהגוף של גרוט בתוך עציץ וגרוט חוזר לחיים רק קטן יותר.
קוויל פותח את המתנה שקיבל מאמו: קלטת מלאה בשירים אשר היו מהאהובים עליה.
השומרים עוזבים, עם גופו הגדל של גרוט.
בסצנה שאחרי הכתוביות, האספן יושב בחורבות ראשומקום ושותה משקה כלשהו.
כאשר כלב החלל הקוסמונאוטי קוסמו מלקק את פניו, הווארד הברווז מביע את סלידתו מהעניין וחוזר לשתות.
כריס פראט - פיטר קוויל/סטאר לורד
מנהיג השומרים, נלקח כילד מכדור הארץ בשנות ה-80 של המאה ה-20. פראט חתם על חוזה עם מארוול למספר סרטים בהשתתפותו, ועל הדמות הוא ציין כי "היו לו זמנים קשים כילד, וכעת הוא נודד בחלל, מפלרטט עם נשים חייזריות, ומתנהג כמו פורע חוק וקצת אדיוט.
באמצעות החיבור שלו עם הקבוצה, הוא מוצא לעצמו מטרה בחיים".
בתו המאומצת של תאנוס, הטיטאן המטורף, ושותפתם של רונאן, קוראת' ונביולה אשר מבקשת למצוא לעצמה נתיב חדש בחיים ולבסוף בוגדת ברונאן ובתאנוס ומצטרפת אל החבורה.
על תפקידה, סלדנה מציינת ש"התלהבתי להצטרף בידי ג'יימס גאן וגם לגלם מישהי ירוקה.
כבר הייתי בעבר כחולה (על השתתפותה באווטאר)".
דייב בטיסטה - דראקס המשמיד
לוחם המחפש נקמה ברונאן אחרי שמשפחתו נהרגה.
וין דיזל - גרוט (דיבוב ולכידת תנועה)
יצור אינטליגנטי ביותר דמוי עץ, שותפו של רוקט.
דיזל ציין כי הוא ידבב את הדמות וישתתף באמצעות לכידת תנועה.
גאן מציין ש"בניגוד לשאר השומרים, שמתחילים את הסרט כפורעי חוק, גרוט הוא חף מפשע.
הוא מאה אחוז קטלני ומאה אחוז חמוד.
למעשה, הוא לכוד בתוך חייו של רוקט".
בראדלי קופר - רוקט (דיבוב) שון גאן (לכידת תנועה) דביבון מהונדס גנטית וצלף מיומן.
גאן עבד עם דביבונים חיים כדי להעניק לדמות התלת־ממדית תחושה מציאותית ככל שניתן, ושלא תיראה קריקטוריסטית.
עוד הוא מציין, שזהו "לא באגס באני במרכזם של האוונג'רס.
זוהי חיה קטנה ומציאותית שהיא לא מושלמת ובודדה.
אין אף אחד אחר ביקום כמותו, והוא נוצר כדי לשמש כמכונת לחימה קשוחה".
בהקשר לחבריו לקבוצה, קופר מתאר את רוקט כדמות דינמית, כמו ג'ו פשי בסרט החבר'ה הטובים.
קופר דיבב את הדמות, בעוד שון גאן - אחיו של הבמאי - החליף את הדמות לצורכי צילום תלת־ממדי.
גאן אמר שלשם תפקידו של רוקט, נדרשו מספר תנועות פיזיות של קופר, כולל הבעות פנים ותנועות ידיים, כרפרנס לאנימטורים.
האדמירל של תאנוס הרודף אחר שומרי הגלקסיה שלבסוף בוגד בתאנוס, מוצא את הכדור ולוקח אותו לעצמו ומשפר את פטיש המלחמה שלו ורוצה לחסל בו את השומרים ואת תאנוס ולהשמיד את זאנדאר.
מתואר בידי פייס כפסיכוטי וכמפלצתי.
שכירת חרב העובדת עבור תאנוס ובתו המאומצת ובעלת היסטוריה מורכבת עם גאמורה.
מתוארת בידי גילאן כסדיסטית ורעה ביותר והיא האנטגוניסטית המשנית של הסרט.
בן בריתם של רונאן ותאנוס, צייד ראשים חייזרי כוחני ואכזר וחייל קרי אימפריאלי והנבל השלישי של הסרט.
מייקל רוקר - יונדו אודונטה
צייד כחול-עור בעל תפיסת חוש שישי, בעזרתה הוא גורם לחץ פשוט שברשותו להפוך לנשק קטלני, המונחה על ידי שריקתו.
שותף של קוויל ומנהיג קבוצת הבוזזים.
ריילי - רומאן דיי, מנהיג חיל נובה
גלן קלוז - נובה פריים, בעלת תפקיד בכיר בחיל נובה.
בניסיו דל טורו - "האספן" / טנליר טיוואן, חבר זקני היקום ואספן אינטר-גלקטי של חפצים מכל הסוגים כולל חפצים קוסמיים כמו כן הוא סיפק מידע עבור השומרים על אבן האינסוף שתוכל לעזור לרונאן להשמיד את זאנדאר.
ג'וש ברולין - תאנוס, הטיטאן המטורף, חייזר מרושע ואכזר במיוחד ומצביא צבא הצ'יטאורי ועמד מאחורי אירועי הסרט "הנוקמים", הבוס המפקד על פעולותיו של רונאן שמאוחר יותר בוגד בו ואפילו שתי בנותיו המאומצות בוגדות בו.
ג'וש ברולין מופיע בסרט בתפקיד תאנוס בהופעה ללא קרדיט ובאמצעות דיבוב ולכידת תנועה.
שון גאן, אחיו של הבמאי, הופיע ככפילו של תאנוס במהלך הצילומים וכן כסגנו של יונדו.
אלכסיס דניסוף שב לגלם את מנהיג הצ'יטאורי מ"הנוקמים".
אופליה לוביבונד שבה לגלם את קארינה, שפחתו של האספן מהסרט "תור: העולם האפל".
פיטר סרפינוביץ' מגלם קצין בחיל נובה בשם גארטן סאאל.
גרג הנרי מגלם את סבו של קוויל ולורה האדוק מגלמת את אמו מרדית'.
ספנסר וילדינג מופיע כשומר כלא שמחרים את הווקמן של קוויל.
לויד קאופמן מופיע כאסיר ונייתן פיליון מדבב את קולו של אסיר אחר.
יוצר הקומיקס סטן לי מופיע בקצרה כחובב נשים קסנדרי.
מילה קרלינג מופיעה בקצרה בתפקיד החייזרית בריט בה נתקל קוויל בספינתו כשהוא נמלט מכוכב הלכת מוראג.
הבמאי ג'יימס גאן מופיע בקצרה כתושב סאקארה, מאראמה קורלט מופיעה כמנהלת קרבות בבר חייזרי, רוב זומבי מופיע כנווט של הבוזזים והמלחין טיילר בייטס כטייס של הבוזזים.
סת' גרין מדבב בסרט את הווארד הברווז בסצנה שלאחר כתוביות הסיום.
בנוסף, קוסמו כלב חלל הרוסי מופיע בסרט.
בקומיקס, קוסמו הוא בעל ברית של המשמידים.
"אני חושב שכל אחד - לא משנה עד כמה היה מעריץ נלהב של סטאר לורד או רוקט ראקון לפני שנתיים - שאמר שזה הולך להיות סרט עלילתי גדול, התייחסו אליו בצחוק.
זה דבר כל כך לא מקובל לעשותו.
אז אני חושב שזה נהדר לעבוד על משהו ולחשוף את הפוטנציאל שלו עד לנקודה שבה חברה כמו מארוול תגיד, 'כן, זה הגיוני'."דן אבנט, הכותב השותף להרצה המחודשת של שומרי הגלקסיה משנת 2008, על הפרויקט.
נשיא אולפני מארוול קווין פייגי הזכיר לראשונה את שומרי הגלקסיה כסרט אפשרי כבר בכנס קומיק-קון 2010, שנערך בסן דייגו, באומרו כי "ישנן מספר סדרות מעורפלות, כמו שומרי הגלקסיה, ששוכתבו מחדש לאחרונה בדרך כיפית בחוברות הקומיקס".
בספטמבר 2011, פייגי שב וציין את הנושא במגזין אנטרטיינמנט ויקלי באומרו, כי "ישנה הזדמנות לעשות סרט חלל אפי וגדול, כפי שהסרט תור מרמז על כך, בצד הקוסמי של יקום מארוול".
ביוני 2012 החלו לרוץ שמועות כי הסרט אושר להפקה ויוזכר בו הנבל תאנוס, כסרט אפשרי שיוביל להמשך ל"הנוקמים".
מגזין וראייטי הוסיף לשמועות וציין שהסרט נמצא בעדיפות עליונה והתסריט נכתב בידי ניקול פרלמן.
פייגי הכריז בכנס קומיק-קון ב-2012 שהסרט נמצא בשלבי הפקה, עם תאריך יציאה לאקרנים ב-1 באוגוסט 2014. הוא הוסיף ואמר שהסרט יכלול את סטאר לורד, דראקס המשמיד, גאמורה, גרוט ורוקט ראקון.
כמו כן הוצגו שני עיצובים אמנותיים של רוקט ראקון ושל חברי הקבוצה.
באוגוסט אותה שנה נשכר כריס מק'קוי כדי לשכתב את התסריט של פרלמן, אולם הוא לא קיבל קרדיט על כתיבתו.
הבמאי ג'יימס גאן נבחר לביים את הסרט.
ג'וס וידון, במאי הנוקמים אשר משמש כיועץ לכל הסרטים שמובילים לסרט הנוקמים: עידן אולטרון, היה נלהב על בחירתו של גאן כבמאי הסרט, באומרו, "השם ג'יימס גאן גורם לי להאמין שהסרט הזה יעבוד.
הוא כל כך לא קונבנציונלי ומשוגע, אבל גם חכם מאוד.
כזה איש אמנות שבונה מהלב.
הוא אוהב את הראקון, זקוק לראקון.
יש לו טוויסט מעניין לגביו, אבל הכל מגיע מאהבה אמיתית לחומר המקור.
יהיה קשה לדמויות האנושיות לעמוד בקצב".
בספטמבר 2012, ג'יימס גאן עדכן בעמוד הפייסבוק שלו כי הוא חתם לביים את הסרט ולשכתב אותו.
בנובמבר אותה שנה נודע כי השחקנים ג'ואל אדגרטון, ג'ק יוסטון, לי פייס, אדי רדמיין וג'ים סטרג'ס נבחנו לתפקיד של פיטר קוויל.
שחקנים נוספים שנשקלו לגלם את התפקיד היו זאקרי לוי, ג'וזף גורדון-לוויט ומייקל רוזנבאום.
השחקן לי פייס אישר את הדיווחים.
בפברואר 2013 לוהק לבסוף כריס פראט לתפקיד.
בינואר 2013 דווח כי הצילומים יחלו באולפני שפרטון בלונדון ואולפני מארוול הכריזו כי הסרט יוקרן בתלת-ממד.
המפיקה בפועל, ויקטוריה אלונזו הודיעה כי הצילומים יחלו ביוני, וכי דמויותיהם של רוקט ראקון ושל גרוט ייווצרו בשילוב של גרפיקת תלת־ממד ולכידת תנועה, באומרה כי "אין כל דרך לבצע לכידת תנועה בדביבונים.
הם פשוט לא יתנו לך להלביש את החליפה עליהם.
נעשה כנראה רוטומציה כדי ללכוד מעט מההתנהגות.
יהיו לנו מבצעים כדי לחקות את מה שג'יימס גאן מתכנן עבור הדמות.
הוא מאוד ברור לגבי הכיוון אליו הוא רוצה לקחת את הדמויות".
בריאיון למגזין SFX, קווין פייגי ציין במרץ 2013 שבהשוואה לסרטים האחרים ביקום הקולנועי של מארוול, סרט זה יעמוד בפני עצמו והוא מתרחש באותו יקום.
בזמן שאנחנו נמצאים בצד השני של היקום בסרטים האחרים, אפשר לראות את אותם מאפיינים בשומרי הגלקסיה, אבל האוונג'רס לא מעורבים בנעשה".
הוא הוסיף ואמר ש-95% מהסרט יתרחש בחלל החיצון.
באמצעו של אותו חודש, דייב בטיסטה לוהק לתפקיד דראקס המשמיד, כשבין השחקנים שנשקלו לתפקיד נמנים אייזיאה מוסטפא, ג'ייסון מומואה ובריאן פטריק וייד.
באפריל נשכר הפסל בריאן מואר, שפיסל בעבר את מסכתו של דארת' ויידר לסרטי מלחמת הכוכבים.
באפריל 2013 הצטרפה זואי סלדנה לצוות השחקנים בתפקיד גאמורה ובהמשך גם מייקל רוקר לתפקיד יונדו.
כמו כן, לי פייס נבחר לגלם את הנבל הראשי בסרט, רונאן המאשים.
הליהוקים נמשכו עד סוף יוני, כשג'ון סי.
ריילי, גלן קלוז, קארן גילאן ובניסיו דל טורו נבחרו לגלם את רומאן דיי, נובה פריים, נביולה ו"האספן", בהתאמה.
הצילומים החלו ב-6 ביולי 2013. באותו חודש, צוות השחקנים טס מלונדון כדי להשתתף בכנס קומיק-קון בסן דייגו, שבו הוכרזה רשמית רשימת השחקנים, וכן נודע כי דג'ימון הונסו יגלם את קוראת'.
פייגי הודיע כי תאנוס ישתתף בסרט בתפקיד "המושך בחוטים".
ב-11 באוגוסט 2013 החלו הצילומים בגשר המילניום בלונדון.
עוד באותו חודש נודע כי בראדלי קופר ידבב את דמותו של רוקט ראקון, ובספטמבר נודע כי וין דיזל ידבב את גרוט ויספק לכידת תנועה עבור הדמות.
הצילומים הסתיימו ב-12 באוקטובר 2013.
בנובמבר 2013, גאן הודיע שהוא משתמש בכמה שיותר אפקטים שמישים על מנת לעזור בשימוש בתלת־ממד.
"הסטים לצילום שלנו עצומים בגודלם.
יש לנו כלא שמורכב מ-770 אלף ק"ג של פלדה.
כל מי שמכיר אותי יודע שאני אוהב שילוב בין אפקטים שמישים ותלת־ממדיים...
אני לא יכול לחכות שאנשים יראו את זה, מאחר שזה יפיפה באופן בלתי רגיל".
אחרי צאתו לאקרנים של הסרט "תור: העולם האפל", קווין פייגי ציין שיהלומי האינסוף יהיו הכלי העלילתי של הסרט והודיע גם על כוונתם להמשיך עם השלב השלישי לפרויקט "הנוקמים".
בראיון נוסף הוא ציין שיהלום אינסוף שלישי ובלתי ידוע ייחשף בסרט.
את המוזיקה של הסרט כתב והלחין טיילר בייטס, ביחד עם פסקול הסרט מושמע אלבום מוזיקלי נוסף בו שירים משנות ה-70 כמו Hooked On Feeling של להקת Blue Swede ו-Spirit In The Sky של נורמן גרינבאום.
שומרי הגלקסיה: פסקול הסרט המקורי - Awesome Mix Vol 1 (האלבום המוזיקלי)
בכנס קומיק-קון בסן דייגו 2014 הודיע הבמאי ג'יימס גאן רשמית כי מתוכנן לצאת סרט המשך - "שומרי הגלקסיה 2" בתאריך 5 במאי 2017. התסריט לסרט נכתב על ידי הבמאי ג'יימס גאן בתחילת שנת 2015 וב-30 ביוני 2015 נודע כי סרט ההמשך קיבל שם חדש "שומרי הגלקסיה: חלק 2".
סרט ההמשך יצא לאקרנים ב-5 במאי 2017.
שומרי הסף הוא סרטו התיעודי של הבמאי דרור מורה, קופרודוקציה ישראלית-צרפתית-בלגית, שזכתה לתמיכתם של קרן רבינוביץ' והערוץ הראשון, משנת 2012. הסרט בוחן נושאים מסוימים בסכסוך הישראלי-פלסטיני מנקודת ראותם של שישה מראשי השב"כ.
הוא משלב ראיונות עומק עם צילומי ארכיון והנפשה ממוחשבת כדי לסקור את התפקיד שהשב"כ מילא בביטחונה של ישראל, מאז מלחמת ששת הימים ועד למועד צילום הסרט.
הסרט הופק בתקציב של 1.3 מיליון אירו, והוא הסרט התיעודי היקר ביותר שנעשה בישראל עד היום.
הסרט נכלל בין חמשת המועמדים הסופיים לפרס אוסקר בקטגוריית הסרט התיעודי.
ב־9 בפברואר 2013 זכה בפרס הדוקומנטרי החשוב ביותר לשנת 2012 מטעם Cinema for Peace המתקיים בפסטיבל הסרטים הבינלאומי בברלין.
חבר השופטים הורכב מאנשי קולנוע ופעילי שלום ובראשו עמד הדלאי לאמה.
הסרט וחומרי הגלם שממנו הופק עובדו לסדרת טלוויזיה בת חמישה פרקים, שב־2 ביוני 2013 החל שידורה בערוץ הראשון.
בראיונות סיפר מורה כי הוא קיבל את הרעיון לסרט אחרי שעבד על סרטו הקודם "שרון" (2008).
ראיינתי שם את דב וייסגלס, והוא סיפר לי שאריאל שרון הושפע מאוד מראיון שנתנו ב־2003 ארבעה ראשי שב"כ לאלכס פישמן מ'ידיעות אחרונות'.
הם אמרו שם שאם שרון ימשיך לנהל את המדינה כפי שניהל אותה עד אז, ישראל תגיע למבוי סתום.
וייסגלס סיפר לי שהכתבה הזאת נגעה בשרון עמוקות, כי זאת ביקורת שבאה מלב הממסד הביטחוני, מתוך המערכת, מהמקומות ששרון הכי העריך.
כששמעתי את זה, נדלקה אצלי הנורה הראשונה".
באותה עת צפה מורה גם ב"ערפל המלחמה" ("Fog of War"), סרטו התיעודי זוכה פרס אוסקר של הבמאי ארול מוריס.
מוריס ראיין בסרט את רוברט מקנמארה, שהיה מזכיר ההגנה של ארצות הברית ומילא תפקיד מכריע במלחמת וייטנאם ובמשבר הטילים בקובה.
מורה המשיך וסיפר לאנדרמן: "הייתי אז בטריפ על 'ערפל מלחמה'.
ראיתי את הסרט הזה ועפתי, ואז אמרתי לעצמי שאני צריך לנסות להביא את אנשי השב"כ האלה ולשכנע אותם לקום ולדבר בפעם הראשונה על הסכסוך הישראלי-פלסטיני מנקודת המבט שלהם".
מורה פנה קודם כל אל עמי אילון, שנאות לשתף עמו פעולה וסייע בשיכנוע יתר ראשי השב"כ להתראיין אף הם בסרט.
מורה נפגש עמם, הם ראיינו אותו ולבסוף הסכימו להצטלם לסרט.
היחידי אותו לא גייס היה יובל דיסקין, שבאותה עת עדיין עמד בראש השירות, אותו גייס מורה מאוחר יותר.
כל המרואיינים לא הציבו לו תנאים, פרט לאברהם שלום, שאמר שלא ידבר על פרשת קו 300 (פרשה שבגינה התפטר).
אולם במרוצת הזמן, אחרי שמורה שכנע אותו, הוא הסכים לשוחח אפילו על כך, וזהו כעת אחד משבעת נושאי הסרט.
הפקת הסרט נמשכה שלוש שנים.
אין אסטרטגיה, רק טקטיקה - מכסה את תפקידו של השב"כ ממלחמת ששת הימים והשנים הראשונות של השלטון ביהודה והשומרון וחבל עזה.
תשכחו ממוסר - עוסק בפרשת קו 300.
מי שנחשב טרוריסט בעיני אדם אחד הוא לוחם חופש בעיני אדם אחר - עוסק בתהליך השלום החל מהסכמי אוסלו.
בשר מבשרנו - עוסק בטרור היהודי, בכלל זה המחתרת היהודית ורצח יצחק רבין.
הניצחון הוא לראות אותך סובל - עוסק במשא ומתן עם הפלסטינים במהלך האינתיפאדה השנייה.
פגיעה היקפית - עוסק בהתנקשות בחייהם של יחיא עיאש ופעילי חמאס בולטים אחרים.
האיש הזקן בקצה המסדרון - מביא את דעתם של ראשי שירות הביטחון על פעולותיהם וההשפעה המוסרית והאסטרטגית שהייתה להם על מדינת ישראל.
הסרט כמעט שאינו הולך ברצף כרונולוגי, לעומת זאת כל אחד מהחלקים הללו מתמקדים בנושאים כמו המחלוקת סביב הפגיעה ההיקפית, היעילות בנקיטת עינויים, והמוסריות בשימוש בסיכולים ממוקדים.
וידויים ומחשבות אישיים אלו הם בין הרגעים העוצמתיים ביותר שבסרט.
בולטת במיוחד את הצהרתו של אברהם שלום:
אבי דיכטר, שכיהן כראש השב"כ בשנים 2000–2005 אומר בסרט:
בסרט מוצג טקסט שכתב ישעיהו ליבוביץ ב־1968:
יובל דיסקין, שכיהן כראש השב"כ מ־2005 עד 2011, הגיב לכך: "אני מסכים עם כל מילה".
האירועים המתוארים בסרט מודגמים על ידי צילומי ארכיון ו־Computer-generated Imagery שמפיחים חיים בצילומים היסטוריים.
דוגמה לכך היא שיחזור מחשב של פרשת קו 300, המבוסס על תצלומים ודיווחים מפי עדי ראייה.
ההנפשה ממוחשבת נוצרה בידי החברה הצרפתית Mac Guff.
הסרט הוקרן לראשונה בפסטיבל הקולנוע ירושלים בנוכחות ראשי השב"כ שרואיינו בו.
בצפון אמריקה, הוא הוקרן לראשונה בידי חברת סוני פיקצ'רס קלאסיקס בפסטיבל הסרטים של טלרויד בקולורדו
בנוכחותו של ארול מוריס, ושבוע לאחר מכן (ב־6 בספטמבר 2012), בפסטיבל הסרטים הבינלאומי בטורונטו.
הוא גם הוקרן בפסטיבל הקולנוע של ניו יורק.
הקרנת הבכורה שלו באירופה התקיימה בפסטיבל הסרטים התיעודי הבינלאומי באמסטרדם.
בארצות הברית יצא הסרט ב־1 בפברואר 2013.
אורי קליין כתב על הסרט: "'שומרי הסף' הוא אחד הסרטים התיעודיים האינטליגנטיים, הממושמעים והבוגרים ביותר שהופקו כאן בעת האחרונה."
שמוליק דובדבני כתב: 'נקודת המוצא של "שומרי הסף" מנוסחת בהחלטיות - הדרג הפוליטי בישראל לא החמיץ הזדמנות להחמיץ הזדמנות, וכפי שמעיד על עצמו יעקב פרי, "אחרי הפרישה אתה הופך קצת לשמאלן".'
מתי גולן כתב על הסרט, "הוא פשוט לא סרט.
למעשה מדובר בכתבה טלוויזיונית, מן הסוג המוכר: ראיונות [...] אין בסרט שום חדש.
אין מילה אחת היוצאת מפי ראשי השב"כ שהם לא ביטאו אותה בתקשורת עשרות פעמים.
[...] אנחנו שומעים בלי סוף על הפאשלות שלנו בתחום זה של חתירה להסדר [עם הפלסטינים], ומעט מאוד, אם בכלל, על הצד השני."
אדוה לנציאנו, מציינת במאמרה את אווירת "יורים ובוכים" והבריחה מאחריות הנשקפים מהסרט: "..אבל לרוב ראשי השב"כ לא מפנים את האצבע המאשימה אל עצמם, אלא אל הדרג הפוליטי.
בהתייחסות לאירועים שנתפשו לאורך השנים כהתנהלות בעייתית של השב"כ, הם מציירים את עצמם כגוף מבצע בלבד ומדגישים שאינם מקבלי ההחלטות, באופן שעשוי להצטייר כהתנערות מאחריות."
דרור אידר טוען כנגד חד צדדיות הסרט ו"הצגת העולם בשחור לבן", וכתב כי הבמאי מעוניין "בסיפור הפוליטי שבמסגרתו שימשו ראשי השב"כ סטטיסטים לאישוש גרסת השמאל לכישלון הסכמי אוסלו".
כמו כן, יוצא נגד הנצחת טענות שקריות כלפי הימין בקשר לרצח יצחק רבין (תמונה במדי נאצי וארון המתים בהפגנה).
הוא מציין לגנאי את ההשוואה של שני ראשי השב"כ, שלום ואיילון, את מעשי ישראל למעשי גרמניה הנאצית, וכותב "היש ביטוי מזוקק יותר לפשיטת הרגל המוסרית והאינטלקטואלית של האליטה הוותיקה של ישראל?".
חנן עמיאור מאתר פרספקטיבה מצביע על השמטת פרטים ידועים, לדוגמה שסוכן השב"כ אבישי רביב הפיץ בהפגנה את הכרזה של רבין הלבוש במדי אס-אס, ולא אנשי ימין.
טענות להטיה חד-צדדית כנגד ישראל
הסרט עורר פולמוס ציבורי נרחב, ויעקב פרי אף אמר "קיימת ביקורת בארץ שהסרט מוציא את דיבתנו רעה".
בקרב חוגים מסוימים, כמו נציגויות ישראליות שונות ברחבי העולם, טענו רבים שהסרט מחזק את הנראטיב האנטי-ישראלי בעולם המערבי ושגרירויות רבות פנו למשרד החוץ לבקשת עצות לגישה אל הסרט.
חלק מהדיפלומטים הישראלים, כמו יוסי אבני-לוי, שגריר ישראל בסרביה, מתחו ביקורת חריפה על הסרט.
לוי אף טען כי במאים ישראלים עוסקים בנושא הפלסטיני רק כדי לקבל פרסים ותקציבים בחו"ל.
דובר שגרירות ישראל בפריז ירון גמבורג ציין שיש דילמה בפני נציג ישראלי בהצגת הסרט, הוא תיאר את התגובות של התקשורת בצרפת לסרט וציין כי הסיקור מציג את ישראל באור שלילי ביותר.
מייקל אורן, שגריר ישראל בארצות הברית, אמר על הסרט בראיון: 'זהו סרט טוב שמציג נרטיב של 45 שנות כיבוש, אבל הוא חסר לחלוטין את הניסיונות של ישראל להציע תוכנית שלום - ברק בקמפ דייוויד ואחר כך אולמרט, מהנסיגה החד־צדדית מעזה ואת ירי הטילים עלינו.
מי שצופה בסרט ולא מכיר את הרקע, יכול לצאת בתחושה שישראל אשמה ולא עשתה כלום.
[...] אחד מהם (כרמי גילון) אומר שישראל גורמת סבל יום-יומי למיליוני פלסטינים.
ואז בא ראש שב"כ אחר לשעבר (אברהם שלום), שמשווה את ישראל לגרמניה הנאצית, לא בדיוק, אבל בערך."
למרות הפצתו המוגבלת, הסרט משך תשומת לב רבה מצד מבקרי קולנוע.
איי או סקוט, מבקרו של הניו יורק טיימס בחר בו לסרט התיעודי הטוב ביותר של 2012, וכינה אותו "צפיית חובה, פוקח את עיניו של מי שסבור שהוא מבין את המזרח התיכון."
מבקרת הניו יורק טיימס מנהולה דרגיס בחרה בו לאחד מעשרת הסרטים הטובים של השנה.
ג'ו מורגנשטרן, מבקר הקולנוע של ה־Wall Street Journal בחר בסרט לאחד מעשרת הסרטים הטובים ביותר של 2012. מורגנשטרן ציין שהסרט "מאחד את כל ראשי שירות הביטחון שנותרו בחיים.
מה שהאנשים הקשוחים הללו אומרים על הפוליטיקאים הישראלים, ועמדתה הנוכחית של המדינה אל מול אויביה, הוא מפתיע ומחכים גם יחדיו."
הסרט המשיך והצליח כשזכה להיבחר לסרט התיעודי הטוב ביותר על ידי איגוד מבקרי הקולנוע של לוס אנג'לס
ונבחר לסרט התיעודי הטוב ביותר של שנת 2012 בידי איגוד המבקרים הלאומי בארצות הברית.
הסרט היה מועמד לפרס אוסקר לסרט התיעודי הטוב ביותר לשנת 2012.
הסרט וחומרי הגלם שממנו הופק עובדו לסדרת טלוויזיה בת חמישה פרקים, שב-2 ביוני 2013 החל שידורה בערוץ הראשון.
לאחר שידור כל פרק שודר דיון בתוכנו, בהשתתפות פוליטיקאים, חוקרים ובכירים בשרותי הביטחון, במגוון דעות.
הבמאי התנגד וניסה למנוע את הדיון הביקורתי לאחר השידור.
מורה טען "שמההחלטה הזאת נודף ריח פוליטי", והשווה אותה לנהוג ב"רוסיה הסובייטית".
בדיון הובעה תמיהה על ידי ארי שביט וצחי הנגבי, על שראשי הארגון מדברים בזלזול והתנשאות על ראשי הממשלה בנימין נתניהו ואהוד ברק, ומאשימים אותם בחוסר עבודת מטה ושיתוף הארגון בהחלטותיהם, כמו פתיחת מנהרת הכותל וההצעות בוועידת קמפ דייוויד.
זאת, בניגוד להתייחסותם מלאת הערכה לראשי הממשלה יצחק רבין ושמעון פרס, שכלל לא שיתפו את הארגון במהלך המשמעותי של הסכמי אוסלו
בכיר השב"כ לשעבר ישראל חסון הודה בדיון כי שרות הביטחון עודכן על ההסכם רק כשבועיים לפני חתימתו.
ראש המוסד לשעבר דני יתום וישראל חסון אמרו כי טענתו של עמי אילון, שלא היה מעורב בקבלת ההחלטות ושלא היה מעודכן באירועים שקדמו לפרשות פתיחת מנהרות הכותל וההתנקשות בח'אלד משעל, איננה נכונה.
זאת ועוד, העניין נדון והוכרע, לדברי יתום, בהקשר לפרשת ההתנקשות בשתי ועדות חקירה.
בדיון הועלה גם ההבדל בין הערכות גורמי המודיעין בנוגע לפתיחת האירועים המכונים "האינתיפאדה השנייה".
בעוד שלפי גרסת עמי אילון בסרט, הרשות הפלסטינית נגררה למעשה לעימות מזוין בעקבות המחאה בשטח, עמדת אגף המודיעין של צה"ל (אמ"ן) היא כי ערפאת הכין ויזם עימות זה.
הערכת אמ"ן המקדימה הובילה להכנת צה"ל לעימות, ולהצלחה צבאית בשלביו הראשונים.
כמו כן, עמדת אמ"ן ניתמכת על ידי הדוברים הפלסטינים עצמם.
בעקבות "משל החדר הריק" בו מתאר עמי אילון כי חדר המנהיג ריק, ולמעשה אין מנהיגות בישראל, הסכימו דני יתום וישראל חסון כי ראשי השב"כ, בדבריהם על המנהיגות הנבחרת, מערערים על מוסכמות היסוד של הדרג המבצע, מפרים אמון ואתיקה מקצועית ודבריהם בעלי סממנים לא-דמוקרטיים.
הם ציינו כי המרואיינים לא דברו כך בעת היותם בתפקיד כלפי הדרג הנבחר, ואם חשבו כך היו צריכים להתפטר.
כמו כן, הועלתה הבעייתיות בכך שראש שב"כ, דיסקין, התראיין לסרט עוד בהיותו בתפקיד.
ישראל חסון טען כי יש לזכור כי הסרט ערוך ומגמתי, וחבל שראשי הארגון שתפו פעולה ונגררו למניפולציה של הבמאי.
שׁוֹמְרַן דַּפִּים או בקיצור שומרן (ידוע גם בתור שמרדף כשם גנרי, מגן דף, ניילונית או שקית תיוק) שקית פלסטיק שקופה ודקה המשמשת לאחסון מספר מועט של מסמכים, בדרך כלל בגודל של דף A4. בצד השומרן חורים המאפשרים את אחסונו בתוך קלסר.
השימוש העיקרי בו הוא משרדי ומטרתו היא הגנה על תוכנו מפני לכלוך או קימוט.
המונח שומרן דפים אושר באקדמיה בשנת תשס"ו (2006), בהשראת מונחים אחרים במשקל פועלן המציינים אמצעים לשמירת ניירות ולתיוקם: חוֹבְקָן, כּוֹרְכָן, עוֹטְפָן, סוֹדְרָן ועוֹקְדָן (קלסר).
שומרי משקל היא חברה בינלאומית אשר הוקמה בארצות הברית במטרה לסייע בידי אנשים הסובלים מעודף משקל לרזות ולשמור על משקל קבוע תוך שינוי אורח החיים שלהם.
כיום פועלת החברה גם לשיפור בריאותם של לקוחותיה דרך היבטים אחרים באורח חייהם, ואינה מתמקדת בהרזייה בלבד.
החברה הוקמה ב-1963 על ידי ג'ין ניידץ', עקרת בית מברוקלין.
החברה פועלת בכ-30 מדינות ברחבי העולם, ובדרך כלל שמה בכל שפה היה תרגום מילולי של "Weight Watchers".
בשנת 2015 קנתה אופרה וינפרי 10% ממניות החברה, ובעקבות כך מניית החברה זינקה ב-105%.
לאחר הרכישה כיהנה וינפרי כדירקטורית בחברה משנת 2015 עד 2024. בסוף 2023 הודתה וינפרי שהיא משתמשת בתרופות הרזיה, ובעקבות זאת הודיעה על כוונתה לסיים את תפקידה כדירקטורית בחברה.
מניית החברה ירדה ב-27% בעקבות ההודעה.
בספטמבר 2018 הודיעה החברה על שינוי שמה ל-WW, שינוי המייצג את כוונתה לקדם אורח חיים בריא, לא בהכרח באמצעות ירידה במשקל.
עיקרון הליבה אשר עומד מאחורי התוכנית הוא שימוש בידע מדעי על מנת ליצור הרגלי אכילה מועילים, אכילה מודעת יותר, תוך הוספת פעילות גופנית ותמיכה מורלית.
סניפי שומרי משקל מקיימים פגישה שבועית שבהם המשתתפים בתוכנית נשקלים ומקבלים הסברים.
המשתתפים מהווים גם קבוצת תמיכה.
הזכיינית בישראל, חברת שומרי משקל בע"מ, נוסדה בשנת 1968.
ב--31 במרץ 2022 ביקשה חברת שומרי משקל בישראל מינוי נאמן זמני, הגנה מפני נושיה וצו פתיחת הליכים, לאחר שצברה חובות של כ-20 מיליון ש"ח.
ב-4 באפריל 2022 הוצא צו פירוק והשופט הסמיך את הנאמן שמונה עו"ד יואב בן פורת, לפעול למכירת נכסי החברה לצורך חלוקת התמורה לנושים.
וגם להודיע לבית המשפט אם יש להורות על חיסול החברה.
שומרי הגלקסיה היא סדרת אנימציה מבית מארוול קומיקס המשודרת בערוץ דיסני XD החל מ-1 באוגוסט 2015. הסדרה היא ספין אוף טלוויזיוני לסרט שומרי הגלקסיה, אשר ממשיכה את עלילותיו.
המדבבים במקור הם: ויל פרידל, טרוור דוול, ונסה מרשל, קווין מייקל ריצ'רדסון ודייוויד סובולוב.
בערוץ דיסני ישראל, הסדרה עלתה ב-7 בפברואר 2016.
לסדרה יש עונת קצרים הנקראת גם מקורות, אשר מספרת את סיפור מקורותיהם של סטאר-לורד, גאמורה, רוקט ראקון, דראקס וגרוט, עוד לפני שהתאחדו יחדם כשומרי הגלקסיה, ושודרה בארצות הברית החל מ-1 באוגוסט 2015 עד 29 באוגוסט 2015 ובישראל החל מ-7 בפברואר 2016 עד 18 בפברואר 2016.
העונה הראשונה שודרה לראשונה בארצות הברית החל מ-5 בספטמבר 2015 ובישראל החל מ-13 באפריל 2016. העונה הסתיימה ב-17 בדצמבר 2016 ובישראל ב-30 בינואר 2017.
לקראת העונה השנייה, שודרה 6 קצרים בארצות הברית החל מ-27 בפברואר 2017 עד ל-4 במרץ 2017.
ב-9 באוקטובר 2015 הסדרה חודשה לעונה שנייה.
העונה עלתה לראשונה ב-11 במרץ 2017 והסתיימה ב-3 בדצמבר באותה השנה.
בישראל לכבוד פתיחת העונה שודרו שני פרקי בכורה ב-17 ביוני 2018, העונה הסתיימה ב-28 בפברואר 2019.
הסדרה חודשה לעונה שלישית ואחרונה שעלתה לראשונה ב-18 במרץ 2018 והסתיימה ב-9 ביוני 2019. בישראל העונה עלתה לראשונה ב-7 באפריל 2019 והסתיימה ב-17 באוקטובר 2019.
ויל פרידל - סטאר לורד
טרוור דוול - רוקט ראקון
קווין מייקל ריצ'רדסון - גרוט
דייוויד סובולוב - דראקס המשמיד
ג'ונתן אדמס - רונאן המאשים
דייב פנויי - קוראת' הרודף
אייזק סינגלטון ג'וניור - תאנוס
יואב זיסקרוט - סטאר לורד
ערן מור - רוקט ראקון
יורם יוספסברג - דראקס המשמיד
גלעד קלטר - רונאן המאשים
סער גביש - סטאר-לורד הצעיר / גרוט הצעיר
מספר הפרק(בסדרה) מספר הפרק(בעונה) שם הפרק בעברית תאריך שידור מקורי תאריך שידור בישראל111אוספים את החלקים27 בפברואר 201730 במרץ 2018122סטאר לורד נגד מודוק28 בפברואר 20172 באפריל 2018133דרקס תוקף1 במרץ 20173 באפריל 2018144רוקט!
שומרי הגן הוא ארגון סביבתי-חינוכי שנוסד בשנת 2000 ועוסק בחיבור האדם לטבע, לעצמו ולאחר דרך לימוד ותרגול של מיומנויות חיים בהשראת חברות ציידים-לקטים.
הארגון עוסק בחינוך פורמלי ובחינוך בלתי פורמלי, וגישתו החינוכית מתאפיינת בתרגול מלאכות ומיומנויות עתיקות, באנימיזם ואקולוגיה עמוקה, ובחינוך לקיימות.
כמו כן הארגון השפיע על יוזמות כגון תכנון והקמת יערות מאכל, הפעלת חוות אקולוגיות לימודיות, הנעת פסטיבל אקטיביזם, וארגון התכנסות "אבני דרך" למלאכות עתיקות.
שמו של הארגון נלקח מספר בראשית:.
במסגרת "שומרי הגן" מתקיימות מספר פעילויות נפרדות אך קשורות זו לזו.
הארגון מפעיל קורסים וסדנאות למבוגרים, שהבולט בהם הוא מסלול הכשרה למדריכים האורך כשנה וחצי בשיטה החינוכית של "שומרי הגן".
בוגרי מסלול ההכשרה עשויים להצטרף ל'מעגל מדריכים' ולעסוק כעצמאים בהדרכת חוגי ילדים תחת שם הארגון.
מעגל המדריכים עצמו מהווה מעין קהילה מקצועית וחברתית, שבמסגרתה מתהווים שיח מקצועי ושיתופי פעולה בין החברים.
בנוסף ממשיכה הכשרה על בסיס קבוע במסגרת השתלמויות מדריכים.
כיום פעילים בארגון כ-110 מדריכים, המפעילים כ-150 קבוצות בכל רחבי הארץ, ובהן כ-2000 חניכים.
כמו כן ישנם שני בתי ספר יסודיים הפועלים בהובלה החינוכית של הארגון ובהם כ-200 תלמידים.
בנוסף מלווה הארגון עוד 2 יוזמות הנמצאות בתהליך הכרה על ידי משרד החינוך.
אריאל אפל, ראש החוג לחינוך במכללת אורנים הוא בוגר קורס המדריכים וחבר בארגון.
במסגרת תפקידו במרצה הוא מעביר קורסים על חינוך יער ומלאכות קדומות.
הארגון הוקם בשנת 2000 על ידי עופר ישראלי ויעל פינקרפלד-ישראלי, במטרה להחדיר רעיונות אקולוגיים הוליסטיים לחברה הישראלית ולהשפיע באמצעות יצירת אלטרנטיבה לחינוך הקונבנציונלי בישראל.
הגישה החינוכית של הארגון שמה דגש על תרגול מלאכות ומיומנויות עתיקות כאמצעי לחיבור לטבע כמו גם על תפישת העולם האקוצנטרית שנובעת מכך.
גישה חינוכית זו שואבת השראה מדימויים של חברות ציידים-לקטים כמי שמהוות בעיני הארגון מודל לאורח חיים מקיים שפגיעתו בסביבה מינימלית.
מייסדי הארגון למדו חלק מהתכנים אותם הם מלמדים בבית הספר של טום בראון ג'וניור.
חברי הארגון מלמדים ומתרגלים מלאכות ומיומנויות כגון ליקוט צמחי בר לרפואה ולמאכל, גששות, הקמת מחסות טבעיים, הדלקת אש בשיטות עתיקות, סיתות צור, קליעת סלים ורשתות, עיבוד עורות, תרגול התגנבות והסוואה, עריכת סימולציות ציד (ללא ציד בפועל), ועוד.
כמו כן, מושם דגש מיוחד גם על היבטים חברתיים ורוחניים של אורח חיים כמו-שבטי, כגון קיום שיח במעגלי הקשבה, שאיפה לקבלת החלטות במשותף, ואף קיום יחסי הקשבה ותקשורת עם יצורים לא-אנושיים כגון חיות וצמחים.
לפי גישת שומרי הגן, תרגול של מלאכות ומיומנויות אלו יוצר אצל האדם חיבור עמוק לטבע, יכולת הבחנה בין צרכים קיומיים אמיתיים לבין תשוקות או התניות, והכרת מקומו ותפקידו של האדם בעולם - הן כאינדיבידואל והן ברמת החברה האנושית ככלל.
ניתן לאפיין את האידאולוגיה של הארגון במונחים של אנימיזם, אקוצנטריות, ואנרכו-פרימיטיביזם, וככזו ששואפת לקיים את החברה האנושית על בסיס של מקומיות, שוויוניות (egalitarianism), והכללה של מערכות יחסים עם יצורים שאינם אנושיים.
הארגון הוא חלוץ בישראל במגמה עולמית, הנפוצה בעיקר במדינות מערביות, של תרגול מלאכות עתיקות ומיומנויות פרימיטיביות כאלטרנטיבה לאורח החיים המודרני-מתועש.
ניתן לראות דוגמאות למגמה זו בתופעות כגון rewilding, ובתנועת ההאטה, בנייה בחומרים טבעיים כמו עץ וחיפויי דקלים וקש או מחצלות קלועות כמו גם בוץ אשר זוכים לתחיה בתמיכה של ידע הנדסי עכשיווי.
התכנסות אבני דרך ושבע אבנים: החל משנת 2014 מתקיימת התכנסות למלאכות קדומות בשם אבני דרך ומשנת 2016 נוספה התכנסות נוספת המיועדת להעמקה בלימוד מיומנויות קדומות תחת אותו ארגון בשם שבע אבנים.
התכנסויות אלה מושכות מאות משתתפים בכל שנה, כאשר כל אחת מההתכנסויות נמשכת חמישה ימים.
מרבית מייסדי ההתכנסויות הם בוגרים של ארגון שומרי הגן ורבים ממדריכי הארגון לוקחים חלק בהובלת ההתכנסויות כיום.
שומרי הגלקסיה: חלק 2 הוא סרט גיבורי על אמריקאי אשר מבוסס על קומיקס שומרי הגלקסיה, ובהפקה מבית אולפני מארוול.
הסרט הופק על ידי אולפני מארוול וחברת וולט דיסני, והוא הסרט החמישה-עשר ביקום הקולנועי של מארוול, וכן סרט המשך לסרט "שומרי הגלקסיה".
את הסרט ביים ג'יימס גאן ומככבים בו אנסמבל שחקנים ככריס פראט, זואי סלדנה, דייב בטיסטה, וין דיזל, בראדלי קופר, מייקל רוקר, קארן גילאן, שון גאן, גלן קלוז, פום קלמנטיף, אליזבת דביקי, כריס סאליבן וקורט ראסל.
צילומי הסרט נמשכו בין פברואר ליוני 2016.
הפקת הסרט הוכרזה לראשונה בכנס קומיק-קון, סן דייגו 2014, פחות מחודש לפני יציאתו לאקרנים של הסרט הראשון, אשר גם הוא בוים ונכתב בידי ג'יימס גאן.
כותרת הסרט האנגלית, שנחשפה ביוני 2015, היא מחווה לסדר הקטלוג של ספרי קומיקס.
"שומרי הגלקסיה: חלק 2" הוקרן בבכורה עולמית בלוס אנג'לס ב-19 באפריל 2017 ובטוקיו ב-10 באפריל 2017. הוא זכה בשלושה פרסי בחירת הנוער לשנת 2017 בקטגוריות סרט המדע בדיוני הטוב ביותר, שחקן ראשי בסרט מדע בדיוני (פראט) ושחקנית ראשית בסרט מדע בדיוני (סלדאנה).
חודשים ספורים לאחר אירועי הסרט הקודם, שומרי הגלקסיה נוסעים ברחבי הקוסמוס ומתאמצים לשמור על משפחתם החדשה ביחד, וזאת בעוד שהם עוזרים לפיטר קוויל ללמוד עוד על הוריו האמיתיים.
בתחילת שנות ה-80 של המאה ה-20, מרדית' קוויל פוגשת באגו, יצור קוסמי המראה לה צמחים חייזרים ששתל במעבי יערות מיזורי.
בשנת 2014, צוות שומרי הגלקסיה - פיטר קוויל/סטאר לורד, דראקס, גאמורה, רוקט ראקון, וגרוט - ידועים כגיבורים שהביסו את רונאן המאשים.
הם נשכרים בידי איישה, המנהיגה העליונה של גזע "הריבוניים" המוזהבים ושונאי הזרים, להגן על אוסף של סוללות יקרות מפני מפלצת בין-ממדית הנקראת אביליסק.
השומרים מסכימים לקבל ולהשלים את העבודה תמורת נביולה, פושעת מבוקשת ואחותה של גאמורה אשר נתפסה על ידי הריבוניים לאחר הקרב בקסאנדר.
לאחר הקרב בו מנצח הצוות את האבליסק, איישה מודה להם, אך מתברר כי רוקט גנב כמה סוללות לעצמו, הריבוניים שולחים צי של ספינות חלל בלתי מאוישות לתקוף את ספינת החלל של השומרים, "המילאנו".
הספינה ניזוקה והשומרים נאלצים להתרסק על פני אדמת כוכב לכת קרוב, כשלפתע מופיע אגו ומשמיד את צי הספינות לבדו.
לאחר שחשף את עצמו כאביו, אגו מזמין את קוויל, גאמורה ודראקס אל ביתו, בעוד רוקט וגרוט נותרים מאחור כדי לתקן את המילאנו ולשמור על נביולה.
איישה שוכרת את יונדו אודונטה, שגורש מקהילת הבוזזים בשל סחר בילדים, כדי ללכוד מחדש את השומרים.
צוותו של יונדו עוקב אחר המילאנו ולוכד את רוקט, אך כאשר יונדו נרתע מלהסגיר את קוויל לידי הריבוניים, חבר בכיר בבוזזים הנקרא "פני טייזר" מוביל מרד נגדו עם עזרה מנביולה, אשר רימתה את גרוט לשחרר אותה.
קוויל, גאמורה, דראקס, אגו, והעוזרת האמפתית שלו מנטיס, אותה הוא גידל כ"בתו שלו", מגיעים אל כוכב הלכת של אגו, שהוא למעשה הרחבה חיה של הגוף שלו.
אגו חושף כי הוא אחד מהיצורים הקוסמיים הנקראים "השמימיים", וכי הוא יצר צורה אנושית במטרה לנסוע בגלקסיה ולתקשר עם מינים אחרים.
קוויל מגלה כי הוא יכול לגשת ולצבור את הכוח בתוך הכוכב של אגו, ודראקס מתחבר עם מנטיס, אשר רומזת כי אגו מסתיר משהו.
פני טייזר כולא את רוקט ואת יונדו בספינת החלל שלו, והופך את גרוט לקמע של הצוות.
נביולה מקבלת חללית ו-10% מהשלל - ויוצאת להרוג את גאמורה, אותה היא מאשימה בעינויים שנגרמו לה על ידי אביהן תאנוס ואת אביהן.
בעודם כלואים, רוקט ויונדו מתחילים להתחבר אחד עם השני, והאחרון מבטא את זעמו כלפי אגו, אשר שכר את שירותיו של יונדו ושל הבוזזים כדי להביא את קוויל אליו לאחר מות אמו.
גרוט, יחד עם עוזרו הנאמן של יונדו - קרגלין - משחרר את רוקט ואת יונדו, והם נמלטים מהספינה ומשמידים אותה לאחר שברחו.
נביולה מגיעה לכוכב הלכת של אגו ומנסה להרוג את גאמורה.
גאמורה שורדת ומגיעה לנקודת רגיעה לא נוחה עם אחותה, ושתיהן מגלות מערות מלאות מאות שרידי שלדים.
בינתיים, אגו מסביר לקוויל כי במסעותיו, הוא שתל שתילים חייזרים על פני אלפי עולמות ברחבי היקום, והם מסוגלים להאריץ את העולמות בהם הם מושתלים להרחבות חדשות של אגו.
עם זאת, הם יכולים להיות מופעלים אך ורק על ידי כוחו של שמיימי נוסף, ולשם כך, הוא הכניס מאות נשים שפגש להיריון, שכר את יונדו כדי לאסוף את הילדים, וכל מי שלא הצליח להגיע לכוח השמיימי נהרג.
כעת לאחר שקוויל הוכיח כי ירש את כוחותיו, אגו משתמש בו כדי להפעיל את השתילים, אשר מתחילים להאריץ כל עולם ואת צורות החיים עליהם.
קוויל מהופנט לעזור לאגו, אבל נלחם בחזרה אחרי שאגו מגלה כי הוא זה שגרם למותה של אמו.
מנטיס מודיעה לגאמורה, דראקס, ונביולה על תוכניתו של אגו בדיוק כאשר רוקט, יונדו, גרוט, וקרגלין מגיעים.
השומרים מתאחדים ונלחמים בצי של ספינות החלל של הריבוניים, וכן באגו עצמו, כדי להגיע אל הליבה של כוכב הלכת בה שוכן מוחו.
במהלך הקרב, רוקט מייצר פצצה מהסוללות הגנובות וגרוט מטמין אותה על מוחו של אגו, בעוד קוויל מסיח את דעתו של אגו בזמן שהשומרים נמלטים.
מיד לאחר הקרב הגדול, הפצצה מתפוצצת ואגו מת, אך כאשר הכוכב מושמד, יונדו מקריב את עצמו כדי להציל את קוויל.
מאוחר יותר, נביולה מתפייסת עם גאמורה, ובוחרת ללכת בדרכה העצמאית.
השומרים מעניקים הלוויה מלכותית ראויה עבור יונדו, שבמהלכה משתתפות עשרות ספינות של בוזזים.
חצי אדם-חצי חייזר, מנהיג שומרי הגלקסיה אשר נחטף מכדור הארץ כילד במהלך שנות ה-80 של המאה ה-20 בידי קבוצת גנבים ומבריחים חלליים בשם "הבוזזים".
פראט תיאר את קוויל בתחילת הסרט באומרו ש"הוא מפורסם עכשיו בגלקסיה בגלל כל האנשים שהוא הציל...
הוא מרגיש כאילו הוא חלק מהקבוצה הזו, מנהיג הקבוצה הזו.
הוא קצת יותר אחראי ומנסה להתרחק מצרות, אבל לא בהכרח מבצע את העבודה הטובה ביותר".
חברה בשומרי הגלקסיה, יתומה חייזרית המבקשת גאולה על פשעי העבר שלה לאחר שאומנה בידי תאנוס לשמש כמתנקשת האישית שלו.
הסרט עתיד להדק את הקשר של גאמורה בינה לבין נביולה, אחותה המאמצת.
חבר בשומרי הגלקסיה, לוחם חייזרי המחפש נקמה אחר תאנוס לאחר שזה גרם למות משפחתו.
בטיסטה העדיף לחכות לגרסה הסופית של התסריט, ולא לטיוטות הקודמות, כדי להיות מופתע מהסיפור ולא "לקחת מהקסם" או "לדכא" את תפקידו, כפי שלדעתו קרה כשקרא את התסריטים הראשוניים לסרט הראשון.
חבר בשומרי הגלקסיה, יצור אינטליגנטי דמוי עץ ושותפו של רוקט.
על היותו של גרוט קטן יותר מהסרט הקודם, המפיק בפועל ג'ונתן שוורץ אמר ש"אין לו את החכמה והניסיון של הגרוט הזה מהסרט הקודם.
הוא גרוט צעיר ופרוע יותר".
שוורץ אמר כי הסרט יבחן האם הוא "גרוט, רק קטן יותר?
או שהוא גרוט שונה לגמרי שיצא מזרעו של גרוט?".
בהתייחסות לזכרונותיו הקודמים של גרוט, נשיא אולפני מארוול קווין פייגי אמר ש"הוא זוכר.
הוא לא תינוק מבחינה נפשית, הוא עדיין גרוט" והשווה את המצב למצבו של ספוק בסופו של הסרט "מסע בין כוכבים 3: החיפוש אחר ספוק" ובסרט "מסע בין כוכבים 4: השיבה הביתה".
בראדלי קופר - רוקט (דיבוב) שון גאן (לכידת תנועה) חבר בשומרי הגלקסיה, יצור מהונדס גנטית דמוי דביבון המיומן בטקטיקות נשק והנדסה אשר שימש כשכיר חרב וצייד ראשים בעברו.
רוקט משמש כממציא, מהנדס ואשף הטכנולוגיה של החבורה.
כמו בסרט הקודם, השחקן שון גאן החליף את הדמות על סט הצילומים לצורכי צילומים תלת-ממדיים בעוד קופר דיבב אותו.
מנהיג הבוזזים, המשמש כדמות אב לקוויל ונעשה לחבר בשומרי הגלקסיה.
ליונדו סנפיר ראש גדול יותר מהסנפיר שלו מהסרט הקודם, כדי לגרום לדמות להיראות קרובה יותר למראה בחוברות הקומיקס.
בתו המאומצת של תאנוס שגדלה כאחותה של גאמורה.
בסרט הקודם עבדה כמתנקשת עבור תאנוס, ובסרט זה היא מצטרפת לשומרי הגלקסיה.
למרות היותה חברה בשומרי הגלקסיה, גאן הזהיר ש"עם נביולה, ובכן, אתה לא יכול לדעת מה קורה איתה".
גאן הצהיר כי ייתכן שצוות ההפקה מצא דרך לגרום לגילאן לגלם את נביולה בלי לגלח את ראשה עבור התפקיד, כפי שקרה בצילומי הסרט הקודם.
גילאן אמרה כי הסרט יחקור ויהדק את הקשר של נביולה וגאמורה.
חברה בשומרי הגלקסיה בעלת כוחות-על המבוססים על אמפתיה אשר גדלה כבתו של אגו.
שוורץ אמר כי היא "מעולם לא חוותה אינטראקציה חברתית", אשר "לומדת להתמודד עם אנשים" ו"מורכבת חברתית" יותר משאר שומרי הגלקסיה.
הכוהנת הגדולה המוזהבת ומנהיגת עם הריבוניים המוזהבים.
כריס סאליבן - "פני טייזר"
מנהיג קבוצה מרדנית של בוזזים.
במקור, גאן פרסם תמונה של הדמות בקומיקס ברשת החברתית פייסבוק לאחר שזכה בתפקיד בימוי הסרט הקודם, וקרא לה "הדמות המטופשת ביותר בכל הזמנים" ואמר שהוא לא יציג אותה בסרט.
כשהגיע הזמן לעצב את הדמות עבור הסרט, גאן בחר עבורה את השם "פני טייזר", ותיאר אותו כ"אידיוט אמיתי" אבל גם כ"בחור חזק מאוד".
שון גאן - קרגלין אובפונטרי
סגנו של יונדו בהנהגת הבוזזים והחובל הראשון.
אויבם החדש של השומרים, ישות קוסמית עתיקה ומסתורית, אביו של קוויל אשר גידל את מנטיס כבת.
ארון שוורץ מגלם את דמותו הצעירה של אגו, בעוד דייוויד הסלהוף מגלם, בהופעת קמע, גרסה חלופית שלו.
לורה האדוק, גרג הנרי וסת' גרין שבים לגלם את דמויותיהם של מרדית' קוויל, אביה והווארד הברווז מהסרט הראשון.
קבוצת שומרי הגלקסיה המקורית, שבסרט מוצגת כקבוצת בוזזים, מופיעה אף היא בסרט: השחקנים סילבסטר סטאלון, מייקל רוזנבאום, וינג ריימס ומישל יאו מגלמים את דמויותיהם של סטאקאר אוגורד/סטארהוק, מרטינקס, צ'ארלי-27 ואלטה אוגורד, בהתאמה, כשבנוסף לכך מיילי סיירוס מדבבת את דמותה של מיינפרים ודמותו של קרוגאר מופיעה כדמות עשויה CGI.
טומי פלנגן, סטיב אגי, ג'ימי יוריין, סטיבן בלאקהארט, דון ג'ונס, אוון ג'ונס, מייק אסכמילה, ג'ו פריה וטרנס רוזמור מגלמים דמויות של בוזזים.
ג'ף גולדבלום מופיע בהופעת קמע כגראנדמאסטר, וסטן לי מופיע בהופעת קמע כאסטרונאוט.
ורוב זומבי מופיע בהופעת קמע לא ידועה.
ובכן, אתה יודע, יש רעיונות כלליים על מה ההמשך יהיה, ולאן הוא הולך, ומי מעורב, ומה קורה ומה שאנחנו מגלים על הדמויות שלנו.
אז זה מאוד כללי ויכול להשתנות.
לפעמים יש לך רעיונות, ואתה כותב אותם והם יותר מדי מסובכים על הנייר, והם יותר מדי בשביל דבר אחד או שאלה לא מספיק רעיונות או מה שלא יהיה וזה יכול בקלות להשתנות, אבל אני יודע הרבה על מי הדמויות הללו ומאין הן באו ולאן הן הולכות.
אני מתרגש מהאפשרות של יצירת סרט המשך כי היינו צריכים להכין את הקרקע הרבה בסרט הזה [שומרי הגלקסיה], ועם המשך אנחנו לא חייבים להכין את הקרקע, מה שיהפוך את הכל ליותר קל עבורי.ג'יימס גאן, הבמאי והתסריטאי-השותף של הסרט "שומרי הגלקסיה", על סרט ההמשך.
במאי 2014, נשיא ומנכ"ל חברת וולט דיסני בוב איגר ציין את הפוטנציאל בהפיכת "שומרי הגלקסיה" לזיכיון, באומרו "אנחנו רוצים להציג לעולם יותר עלילות מארוול פנטסטיות, עם צוות שחקנים מעולה של דמויות חדשות ב'שומרי הגלקסיה'...
אני מאמין שיש לזה פוטנציאל חזק לזיכיון".
הוא הוסיף ואמר "אני לא מתכוון לנבא כי יש לנו עוד 'הנוקמים' בידיים, אבל זו בהחלט המטרה".
ג'יימס גאן, הבמאי והתסריטאי-השותף של "שומרי הגלקסיה", אמר שלדעתו צריך להיעשות סרט המשך ושהוא ישמח לחזור עבורו, בנוסף לכך שהוא מחויב לכך כחלק מחוזהו אם יתבקש.
כחודש לאחר מכן, המפיק קווין פייגי אמר ש"זה [שומרי הגלקסיה] אמור לעבוד, הקהל אמור לראות את זה, יש לנו בהחלט מקומות אליהם אנחנו יכולים לקחת את זה [את הזיכיון] ויש לנו רעיונות לאן אנחנו רוצים לקחת את זה", בהתייחסות למגוון הדמויות וקשתות הסיפור שהופיעו בחוברות הקומיקס "שומרי הגלקסיה".
ביולי 2014, התסריטאית השותפה ניקול פרלמן אישרה את קיומו של סרט המשך לשומרי הגלקסיה בגלל "התגובות החיוביות", ואישרה כי ג'יימס גאן יחזור לביים ולכתוב.
בכנס קומיק-קון, סן דייגו 2014, תאריך הפצת הסרט נקבע ל-28 ביולי 2017. חודש לאחר מכן, גאן אמר כי בסרט יופיע "לפחות חבר אחד של השומרים בקומיקס", והצהיר כי כבר התחיל בעבודות על סרט ההמשך.
באוקטובר של אותה שנה, גאן אישר כי כל דמויותיהם של חמשת שומרי הגלקסיה יהיו בסרט ההמשך, עם אפשרות לצירופו של יותר מחבר אחד לצוות.
תאריך ההפצה עבר ל-5 במאי 2017.
בנובמבר 2014, מייקל רוקר אישר שהוא ישוב לגלם את דמותו של יונדו, ואמר כי הוא מצפה לחקור אזורים חדשים של הדמות, והתרגש "להרחיב את התפקיד".
כריס פראט, אשר גילם את פיטר קוויל/סטאר לורד בסרט הראשון, אמר כי סרט ההמשך הוא אחד מן הפרויקטים הבאים שלו.
בראדלי קופר הביע התעניינות כשנשאל האם ישוב לגלם את דמותו של רוקט בסרט ההמשך.
במרץ 2015, גאן אישר כי קארן גילאן תשוב לגלם את דמותה של נביולה וכי אחיו ישוב לגלם את דמותו של קרגלין.
הוא אמר כי הצילומים יתקיימו באטלנטה וכי יבוצעו "שינויים גדולים" בצוות השחקנים.
וין דיזל אישר כי ישוב לגלם את גרוט, כאשר חודש לאחר מכן גאן אמר שהסרט יופץ בתלת-ממד.
במאי 2015, גאן אמר שיהיו פחות דמויות בסרט מאשר בסרט הראשון, וכי הוא ישלב בתסריט שתי דמויות ראשיות חדשות וכי הוא החל במגעים עם שחקן לגילום אחת מהדמויות הללו.
הוא אמר כי הסיר את הדמות השנייה מהתסריט היות שהסרט נעשה לדעתו "עמוס מדי", והסביר: "אחד הדברים העיקריים ב'שומרי הגלקסיה' הוא לא להוסיף הרבה דמויות, לא להפוך אותו לגדול יותר מהבחינה הזו אלא להתעמק בדמויות...
יש יותר מדי דמויות [בסרטי קומיקס אחרים] אז אי אפשר להתמקד באחת ובאמת להכיר אותה ואת אופייה, ואני באמת רוצה להכיר את הדמויות שאנחנו מכירים יותר טוב".
לאחר הכרזת הסרט, גאן אמר שהוא יודע לאן הוא רוצה להתקדם עם הסרט, ואמר שיש לו "המון רעיונות לסיפורים ולדמויות שהולכות להופיע".
על גישתו לסרט ההמשך, גאן אמר "אני כנראה לא אבנה את הסרט באותו אופן בדיוק [כמו בסרט הראשון].
אחת הסיבות שאנשים אוהבים את 'שומרי הגלקסיה' היא שזה טרי ושונה, וכך גם הסרט השני יהיה טרי ושונה מהסרט הראשון".
לפני שהתחיל לעבוד על התסריט, גאן אמר שהוא מקווה להתמקד בדמויותיהם של דראקס, יונדו, נביולה, קרגלין, אביו של פיטר קוויל והאספן, ולחקור את תרבויות גזעי הקרי, הקסנדריאנים, הקריילוריאנים ובתרבות קבוצת הבוזזים.
הוא קיווה להציג יותר דמויות נשיות בסרט המשך, אך רצה להימנע מבני אדם כמו קרול דנברס.
כמו כן, גאן בחר שלא לצרף את דמויותיהם של הנובה ריצ'רד ריידר או סם אלכסנדר בסרט, וזאת כדי שקוויל יהיה בן האנוש היחיד בסרט.
פייגי אמר שחקירת אביו של קוויל תהיה חלק מסרט ההמשך, ולא תהיה אליה התייחסות לפני הסרט, ואמר "אני חושב שזה די חשוב.
אני חושב שישנה סיבה לכך ששתלנו את זה בסוף הסרט הראשון בצורה כזו".
גאן רצה לוודא ש"המקום של יונדו במה שהוא יעשה יהיה הגיוני" בכל הקשור ליחסיו עם קוויל ואביו, אשר גאן אמר כי לא יהיה ג'ייסון מספרטה כמו בקומיקס.
באשר לתאנוס, גאן אמר ש"הוא יופיע [בסרט ההמשך] אם הוא יעזור לסיפור שלנו ולא יופיע אם הוא לא.
תאנוס הוא לא הדבר החשוב ביותר ב'שומרי הגלקסיה 2', זה בטוח.
ישנם את השומרים עצמם ואיומים אחרים שהשומרים יתעמתו איתם שאינם תאנוס".
לאחר מכן, פייגי אמר כי תאנוס לא יופיע בסרט, כדי לשמור אותו להופעה מפוארת בסרט "הנוקמים: מלחמת האינסוף".
על פוטנציאל לקרוס-אובר עם הנוקמים, גאן אמר: "דיברנו על כל מיני אפשרויות ואני בערך יודע מה היא התוכנית הבסיסית.
היא תמיד יכולה להשתנות בכל רגע.
היא יכולה או לא יכולה לכלול כמה נוקמים וכמה שומרים נפגשים, או כל הנוקמים וכל השומרים...
אנחנו מאכלסים את אותו היקום והם דמויות די גדולות, לכן צפוי שהם יפגשו מתישהו".
כאשר נשאל איך הסרט יתחבר לסרטים אחרים בשלב השלישי של היקום הקולנועי גאן אמר "אני לא מרגיש מחויב לדברים הללו בכלל.
אני חושב שזה [הסרט] באמת על השומרים ומה שהם עושים.
'שומרי הגלקסיה 2' לא נוצר כדי לקדם [את "הנוקמים: מלחמת האינסוף"].
זה משהו שנוצר כדי לגרום להפקת סרטים קוסמיים בעתיד, כך שאני לא מרגיש שזה משפיע עלי כל כך".
ב-2 ביוני 2015, גאן הודיע ברשת טוויטר כי הוא סיים לכתוב את הטיוטה הראשונה של התסריט, ואמר ששם הסרט לא יהיה רק "שומרי הגלקסיה 2".
באותו שבוע, הוא אישר את חזרתם של זואי סלדנה, דייב בטיסטה ובראדלי קופר בתפקידי גאמורה, דראקס ורוקט.
בסוף החודש, גאן אמר ששם הסרט יהיה "שומרי הגלקסיה: חלק 2" (Guardians Of The Galaxy Vol.
בספטמבר 2015, גאן אמר שהוא רצה להשתמש בסרט בגזע חייזרי שהופיע בחוברות הקומיקס בשנת 1964, אך המחלקה המשפטית אסרה עליו לעשות זאת בטענה ששם הגזע דומה למילה האיסלנדית לאיבר דגדגן.
בסוף החודש, פייגי אמר כי הכרזות הליהוקים צפויות להגיע "בחודשים הקרובים, לפני סוף השנה", ואכן כחודש לאחר מכן פום קלמנטיף לוהקה לתפקיד מנטיס.
לשחקן מתיו מקונוהיי הוצע לגלם את דמותו של הנבל בסרט, אך הוא סירב.
בדצמבר של אותה שנה, גאן אמר שהוא מתכתב עם ג'ון סי.
ריילי בדבר חזרתו לסרט בתפקיד רומאן דיי, כשלאחר מכן קורט ראסל לוהק לסרט כאביו של קוויל ופורסם כי גלן קלוז תשוב לגלם את דמותה של נובה פריים אירני רייל.
לאחר מותו של דייוויד בואי, גאן אמר שהוא סיים את הטיוטה הסופית של התסריט וכי לפני מותו, היו דיונים בנוגע להופעתו של בואי בסרט בהופעת קמע.
אף על פי שבניסיו דל טורו הביע את התעניינותו לשוב לגלם את האספן בסרט, הוא אמר כי לא ישוב לגלמו.
גאן אמר כי לדעתו האספן לא מתאים לעלילת הסרט, וכי ג'ון סי.
כמו כן, גאן אמר כי הסרט לא יתמקד באבני האינסוף ולא יכלול הופעות אורח מהיקום הקולנועי.
צילומי הסרט החלו ב-17 בפברואר 2016 באולפני פיינווד אטלנטה שבג'ורג'יה, וזאת כאשר טיילר בייטס משמש כמלחין, הנרי בראהם כצלם, סקוט צ'מבילס כמעצב אמנותי, פרד רסקין וקרייג ווד כעורכים, ג'ודיאנה מקובסקי כמעצבת תלבושות בנוסף לדן סודיק וכריס טאונסנד כאחראים על אפקטים חזותיים.
בנוסף, אליזבת דביקי וכריס סאליבן לוהקו לתפקידים לא ידועים.
גאן אמר כי חברי צוות רבים מהסרט הראשון, דוגמת הצלם בן דייוויס, השתתפו בעבודות על הסרט "דוקטור סטריינג'" ולא יכלו לשוב לסרט היות שהפקתו החלה בנובמבר 2015. הסרט הוא הסרט הראשון שמצולם במצלמה ברזולוציית 8K.
שלב הצילומים הסתיים ב-16 ביוני 2016.
במהלך כנס קומיק-קון, סן דייגו שהתקיים ביולי 2016, פורסם כי ראסל מגלם את דמותו של אגו, דביקי מגלמת את איישה וסאליבן מגלם את פני טייזר בנוסף לליהוקו של סילבסטר סטאלון בהופעת אורח.
כמו כן, גאן פרסם את ליהוקם של סטיב אגי, ג'ימי יוריין, סטיבן בלאקהארט, דון ג'ונס, אוון ג'ונס, מייק אסכמילה, ג'ו פריה וטרנס רוזמור לתפקידים של חברים בבוזזים, כולם בקבוצתו המורדת של פני טייזר, באומרו כי לבוזזים תהיה נוכחות גדולה בסרט.
על החלטתו לחשוף את זהות אביו של קוויל לפני הפצת הסרט, גאן אמר ש"אנשים יבינו את זה בסופו של דבר", ואמר שהוא הרגיש בעקבות ההכרזה ש"ששלחנו מסר חשוב מאוד, שהסרט הוא לא על לגלות מי הוא אביו של פיטר קוויל, אלא שהוא באמת על הסיפור ועל היחסים שבין הדמויות הללו...
והרגשות שעוברים בין פיטר קוויל, אביו המאמץ יונדו ואביו האמיתי אגו".
אולפני פריימסטור עתידים לשוב ליצור את האפקטים החזותיים המרכיבים את דמותו של רוקט.
באוגוסט 2014, גאן אמר שיש לו "כמה רעיונות רשומים, אבל שום דבר בטוח" עבור שירים שירכיבו את "המיקס המגניב, חלק 2" של קוויל.
באפריל 2015, גאן אמר כי הוא מרגיש קצת לחוץ על הרכבת הפסקול היות ש"אנשים אהבו את הפסקול הראשון, וזכינו במעמד אלבום פלטינה ודברים כאלה, אבל אני מרגיש שהפסקול בסרט השני יותר טוב".
ביוני של אותה שנה, גאן אמר כי כל השירים ל"מיקס מדהים, חלק 2" נבחרו וצורפו לתסריט בהתאם לעלילה.
באוגוסט 2015, אושר כי המלחין טיילר בייטס ישוב להלחין את הפסקול המקורי של הסרט.
בינואר 2016, גאן אמר שהוא בחר שיר של דייוויד בואי שיופיע בסרט לזכרו.
שומרי הגלקסיה: חלק 2 עתיד לעלות לאקרנים בממלכה המאוחדת ב-28 באפריל 2017 ובארצות הברית ב-5 במאי 2017 בפורמטי תלת-ממד ו-IMAX.
במקור הסרט היה עתיד לעלות לאקרנים ב-28 ביולי 2017 בארצות הברית.
ביוני 2016, אולפני מארוול הצהירו שהם מתכננים תוכנית לשיווק מורחב של הסרט באופן יותר "רחב לקהל", כשבין היתר דמותו של גרוט עתידה למלא תפקיד מרכזי בשיווק הסרט כדי להנגיש אותו לילדים ולאנשים שאינם קוראי קומיקס.
מבין חברות השיווק נמנות הסברו, לגו, פאנקו וקבוצת ספרי האצ'ט.
גאן וידא באופן האישי שהשיווק יכלול יותר נוכחות מצד הדמויות הנשיות בסרט.
ביולי 2017, גאן וצוות השחקנים השתתפו בכנס קומיק-קון בסן דייגו במטרה לקדם את הסרט, ובין היתר הקרינו שלושה קטעים מהסרט וחשפו פרטים על הדמויות.
בנובמבר 2014, גאן אמר שבנוסף לרעיון הכללי לסרט המשך כשעבד על הסרט הראשון, היה לו רעיונות לסרט שלישי פוטנציאלי.
למרות זאת, ביוני 2015 גאן אמר שהוא לא בטוח אם הוא יהיה מעורב בסרט "שומרי הגלקסיה" שלישי, ואמר כי מעורבותו תלויה באיך שירגיש אחרי שייצור את "שומרי הגלקסיה: חלק 2".
באפריל 2016, פייגי אמר כי "יש לנו לוח זמנים עד 2020 ומעבר לכך, אבל אני יכול לומר בוודאות ש'שומרי הגלקסיה 3' הוא אחד הסרטים שם.
אני לא יודע בדיוק מה יהיה הסדר".
באפריל 2017, גאן אישר את קיומו של המשך והודיע כי ישוב אליו כתסריטאי ובמאי.
עם זאת, ביולי 2018 הודיעה חברת דיסני שלא תמשיך לעבוד עם גאן בעקבות ציוצים לא הולמים שפרסם בטוויטר לפני כעשר שנים, אולם במרץ 2019 פורסם כי דיסני ואולפני מארוול החזירו את גאן כבמאי הסרט השלישי.
ההפקה צפויה להתחיל לאחר שגאן ישלים את עבודתו על הסרט "יחידת המתאבדים 2" של DC קומיקס.
בנובמבר 2020 אישר גאן כי סיים לכתוב את התסריט.
הצילומים צפויים להתחיל בסוף שנת 2021. טכנולוגיית ההפקה הווירטואלית StageCraft של Industrial Light & Magic תשמש עבור חלק מהסרט, שישוחרר לאקרנים בשנת 2023.
שומרי הדרך הוא מיזם חברתי-טכנולוגי התנדבותי, הפועל משנת 2016 ביוזמת עמותת נתיב בטוח, בשיתוף הרשות הלאומית לבטיחות בדרכים ואגף התנועה של משטרת ישראל.
במסגרת המיזם מתעדים נהגים מתנדבים באמצעות אפליקציה ייעודית עבירות תנועה חמורות ומסכנות חיים והתיעוד מועבר לאחר סינון לטיפול משטרת ישראל או לשליחת מכתבי אזהרה לנהגים.
המיזם נוסד על ידי זמר בלונדהיים ויאיר נתיב, שהקימו בשנת 2012 את עמותת נתיב בטוח – אכיפה אזרחית בדרכים.
נתיב יזם את הקמת העמותה בעקבות מותו של אביו בתאונת דרכים שנגרמה מנהג משאית שעבר באור אדום ובדמו נמצאו שרידי סם.
מטרת העמותה הייתה לפתח פתרון טכנולוגי שיאפשר לנהגים לדווח על עבירות תנועה חמורות ולתרום להגברת ההרתעה וצמצום תאונות הדרכים.
לשם כך פותחה אפליקציה ייעודית, המאפשרת תיעוד ושיתוף של מקרים כאלה בזמן הנסיעה.
לאחר פיילוט שנערך עם אגף התנועה של משטרת ישראל, פנתה העמותה להרשות הלאומית לבטיחות בדרכים במטרה לבחון שיתוף פעולה רחב.
בדצמבר 2015 החליטה הרשות לאמץ את היוזמה ולהשיק אותה כמיזם ארצי בניהול משותף עם העמותה.
המיזם החל לפעול ביולי 2016 כפרויקט משותף לעמותת נתיב בטוח ולאגף התנועה של משטרת ישראל.
המתנדבים עושים שימוש ביישומון ייעודי, אותו הם מפעילים בראשית נסיעתם.
היישומון מתעד ברציפות את הנעשה בכביש מבעד לשמשה הקדמית, וכאשר המשתמש מזהה עבירת תנועה הוא מסמן את האירוע באמצעות לחיצה או פקודה קולית.
התיעוד המופק מועבר באופן אוטומטי למרכז הסינון והבקרה של המיזם, שם הוא נבחן ומסווג.
עבירות המוגדרות כחמורות מועברות להמשך טיפול בידי משטרת ישראל, בעוד שעבירות אחרות מטופלות באמצעות מכתבי אזהרה הנשלחים לנהגים מטעם הרשות הלאומית לבטיחות בדרכים, העמותה והמתנדבים.
מאז השקתו הורידו את היישומון אלפי משתמשים, והמיזם מקבל מדי חודש אלפי דיווחים על עבירות תנועה חמורות.
חלק ניכר מן הדיווחים שהועברו למשטרת ישראל הסתיים בהטלת קנסות או בזימונים לדין לבעלי הרכב שביצעו את העבירות.
צוות המיזם מונה כשלושים עובדים ומתנדבים, הפועלים בתחומי בקרת הדיווחים, ניהול קהילת המתנדבים ומתן שירות לציבור, פיתוח טכנולוגי, ייעוץ משפטי והכשרת בקרים ומתעדים.
מרכז הסינון והבקרה שוכן בעיר מודיעין, והוא מופקד על קבלת התיעודים, בחינתם ומיונם לצורך המשך טיפול.
המיזם פעיל גם במרחב הדיגיטלי, ומפעיל עמודי הסברה והעלאת מודעות בפייסבוק, יוטיוב, טיקטוק ואינסטגרם, במטרה לעודד הצטרפות מתנדבים ולהגביר את המודעות הציבורית לבטיחות בדרכים.
ניהול המיזם מופקד בידי עמותת נתיב בטוח, מנכ"לית העמותה היא תמר בוכצלב.
פוסקי ההלכה בני זמננו התייחסו למיזם "שומרי הדרך" ולשאלת הדיווח לרשויות על עבירות תנועה.
יש שציינו כי למיזם יש פוטנציאל ממשי להצלת נפשות, ואף ייתכן שחלה בו חובה הלכתית מדין "לא תעמוד על דם רעך".
על כן, לדעתם, כאשר מדובר בעבירות חמורות המסכנות את הציבור, מותר ואף ראוי למסור את המידע ישירות למשטרה, גם בלא התראה מוקדמת לנהג.
כבר קודם להקמת המיזם נדונה בהלכה שאלת ההיתר למסור לשלטונות על נהג המסכן את הציבור.
בפוסקים שונים נכתב כי אם הוזהר אדם ואינו חדל מלנהוג באופן מסוכן, יש מצווה להודיע על כך לרשויות כדי למנוע פגיעה בחיי אדם.
הרב עובדיה יוסף פסק בהקשר דומה כי מי שיודע על אדם הלוקה בבעיות רפואיות חמורות, כגון ליקוי ראייה או מחלת הנפילה, ומבקש להוציא רישיון נהיגה ברמייה – מחויב להודיע על כך לרשויות כדי למנוע סכנה לציבור.
הקבוצה הופיעה לראשונה בחוברת Marvel Super-Heroes #18 מינואר 1969, ונוצרה על ידי הכותב ארנולד דרייק והמאייר ג'ין קולן.
הקבוצה המקורית של שומרי הגלקסיה פועלת בעתיד אפשרי של יקום מארוול, ובו גזע הבאדוּן כבש את מערכת השמש.
העתיד האפשרי הזה מכונה "ארץ-691", בעוד יקום מארוול המרכזי מכונה "ארץ-616".
בן האנוש ואנס אסטרו, שנחת בכוכב הלכת קנטאורי-4 לאחר מאות שנים של מסע בחלל בהקפאה קריוגנית, פגש בפרא ילד קנטאורי-4 יונדו אודונטה, ושניהם נמלטו מכוחות הבאדון שפלשו לקנטאורי-4 וטבחו בבני מינו של יונדו.
בינתיים, יליד כוכב צדק צ'ארלי-27 המהונדס-גנטית חזר ממשימה בחלל, גילה כי הבאדון כבשו את צדק והרגו את כל בני-מינו, נמלט לכוכב פלוטו ושם פגש בפלוטוני מרטינקס ט'נאגה דמוי הקריסטל.
ארבעת המורדים, שככל הנראה נעשו לאחרונים מבני מינם, נלכדו בידי הבאדון והועברו לכלא בכדור הארץ, בסיס האימפריה הבאדונית.
הם חברו זה לזה נגד הבאדון, ברחו מכדור הארץ והפכו לשומרי הגלקסיה, קבוצה שמטרתה להתנגד לכיבוש הבאדון.
בהמשך, הקבוצה חזרה אחורה בזמן למאה ה-20, שם סייעו לגיבורי המאה, בהם קפטן אמריקה והדבר, נגד הבאדון.
בהרפתקאותיהם, לקבוצה הצטרפו כשני חברים חדשים - סטארהוק, דמותם המשולבת של הזוג סטאקאר ואלטה אוגורד, וניקי גולד, נערה מהונדסת-גנטית מכוכב חמה המחפשת ריגושים.
בשלב מסוים הם הביסו את הבאדון אך המשיכו להגן על היקום מאיומים שונים, בהם מייקל קורבאק, גזע הסטארק ועוד.
מבין החברים שהצטרפו לקבוצה במרוצת השנים נמנים גרסה עתידית של ויז'ן המכונה "מיינפריים", המכשף דמוי התולעת קרוגאר, סיימון ויליאמס/וונדר מן המזדקן הידוע כ"הוליווד", הגולש הכסוף בעל צמידי הקוונטים, המוטאנט גיראוד בעל כוח הפניקס, ריטה ד'מארה/יילוג'אקט מארץ-616, מבשרו של גלקטוס פיירלורד, הבלתי אנושי טאלון, הסקרולית רפליקה, וכן קוהולין המיתולוגי שנולד מחדש.
ג'ינה דרייק, בת אנוש בעלת כוחות נבואיים, הצטרפה לקבוצה בהרצה המחודשת משנת 2014.
הפצת ההרצה המקורית של סדרת "שומרי הגלקסיה" הופצה בין יוני 1990 עד ליולי 1995 במשך 62 חוברות, ולאחר הם הופיעו הופעות מעטות בתפקידי אורח, לרוב בהרצה העוסקת בקבוצת "שומרי הגלקסיה" השנייה.
הרצה שנייה העוסקת בקבוצה הופצה בין דצמבר 2014 ליולי 2015 במשך 8 חוברות, כשלאחריה ההרצה "שומרי האינסוף" הפגישה בין חברי שתי הקבוצות למשך 8 חוברות שפורסמו בין פברואר לספטמבר 2016.
הקבוצה המקורית הופיעה בסרט הלייב אקשן "שומרי הגלקסיה: חלק 2", ועתידה להופיע בסרט ההמשך "שומרי הגלקסיה: חלק 3".
בגרסה זו, הקבוצה היא חלק מקבוצה אינטר-גלקטית של מבריחים וגנבים, הידועה כ"בוזזים".